recursal/SuperWikiNEXT-32B huggingface dataset:
متی (متو) افغانوں کے شجرہ نسب میں ہے کہ بٹن بن قیس کی لڑکی جس کا نام متی تھا، اس کی شادی شاہ حسین غوری سے ہوئی تھی۔
 شاہ حسین غوری تاریخ سے ماخذ نہیں ہے۔ مگر نعمت اللہ ہراتی اور بعد کی کتب میں پٹھان افغان مورخین نے اپنی کتب میں اس کا ذکر کیا ہے۔ یہ قبائلی روایات ہیں۔ جب کہ غور کے علاقے میں چوتھی صدی ہجری کے آخر میں اسلام آیا ہے، لہذا یہ موضوع اور سماع پر موقوف ہیں۔ (دیکھے غوری) یہاں سوال اٹھایا جاتا ہے کہ متو کون ہے جسے افغانوں نے اپنے شجرے نسب میں داخل کیا ہے۔
غالب مکان یہی ہے کہ اس کلمہ کی ابتدائی شکل ہند آریائی کلمہ متر تھی۔ جس کے معنی دوست ساتھی عزیز کے ہیں۔ گویا یہ اقوام جو ان کے ساتھ رہتی تھیں اور ان کے دکھ و سکھ کی شریک تھیں اس لیے یہ متر کہلاتی تھیں۔ جب مسلمانوں کی آمد ہوئی اور اس علاقے میں اسلام پھیلا تو یہ کلمہ امتعدد زمانہ سے متی یا متو ہو گیا اور جب شجرہ نسب کی تشکیل ہوئی تو اسے پٹن کی لڑکی فرض کر لیا گیا اور فرضی شاہ حسین غوری کو اس کا شوہر بتایا گیا۔ ان کے علم مطابق وہ قبائیل جن سے ان کا نسلی تعلق نہیں تھا وہ اس کی اولاد بنادی گئیں۔ افغانوں کے بہت سے قبائیل کے ناموں یہ کلمہ آتا ہے جس سے بھی اس کی تائید ہوتی ہے۔

حوالہ جات
---------

1. ↑  نعمت اللہ ہراتی، مخزن افغانی۔433۔ 439
**محمد خان ڈھرنالی،**ساٹھ کی دہائی میں شہرت پانے والے تلہ گنگ کی ایک شخصیت محمد خان کو محمد خان ڈاکو بھی کہا جاتا ہے۔

ڈاکو کی وجہ تسمیہ
-----------------

محمد خان اپنے علاقے میں دہشت اور خوف کی علامت بنا ہوا تھا۔ تلہ گنگ کے گاؤں ڈھرنال کا رہائشی ہونے کی وجہ سے اسے محمد خان ڈھرنال بھی کہاجاتا تھا۔ اس کے ڈکیت بننے کی وجہ تسمیہ کوئی برادری کا جھگڑا تھاجس میں اُس کے بھائی کو قتل کر دیا گیا۔
محمد خان نے بھائی کا بدلہ لینے کے لیے مخالفین کا ایک بندہ بھی قتل کر ڈالا اور فرار ہو گیا۔ محمد خان کے فرار کے دوران اُس کے ایک اور بھائی کو مخالفین نے قتل کرڈالا۔ 
دوسرے بھائی کے قتل کے بعد محمد خان کے اندر جذبۂ انتقام اور بھڑک اٹھا۔ اس نے باقاعدہ ایک گروپ بنا ڈالا اور مخالفین کو ایک ایک کرکے قتل کرنا شروع دیا۔ مخالفین کو قتل کرنے کے ساتھ ساتھ گروپ کی مالی سرگرمیوں کو پورا کرنے کے لیے ڈاکے بھی ڈالنا شروع کردیے۔
محمد خان کی شخصیت کا رعب دبدبہ تھا کہ پورے ضلع میں پولیس کے ڈی ایس پی سے لے کر ایک سپاہی تک اس کی اجازت کے بغیر گاؤں میں قدم نہیں رکھ سکتا تھا۔

اشتہاری ملزم
------------

محمد خان ایک قتل کے بعد اشتہاری ملزم بن گیا۔ اْس وقت نواب آف کالا باغ امیر محمد خان مغربی پاکستان کے گورنرتھے۔ جو ایک رعب و دبدبہ والی شخصیت تھے۔ پورے ضلع کی پولیس محمد خان کی تلاش میں جگہ جگہ چھاپے مار رہی تھی۔
نواب آ ف کالا باغ کو جب محمد خان کے بارے میں پتہ چلا تو پورے ضلع کی پولیس اُس کی گرفتاری کے لیے ضلع میں تعینات کردی۔ بالاخر 1967ء میں محمد خان گرفتار کر لیا' **گیا۔**

چار بار سزائے موت
-----------------

سیشن کورٹ نے محمد خان کو قتل کے جُرم میں چار مرتبہ سزائے موت سنائی۔ اس نے ہائی کورٹ میں اپیل دائر کی جو منظور کر لی گئی۔ محمد خان کو عدالت میں پیش ہونے سے مستثنیٰ قرار دے دیا گیا۔

محمد خان نے عدالت سے استدعا کی کہ اُسے تفتیش کرنے والے ڈی ایس پی پر جرح کرنے کی اجازت دی جائے۔ دو دفعہ اُس کی درخواست نامنظور کردی گئی۔ بالاخر ایک ڈویژن بنچ نے جس میں جسٹس مشتاق حسین بھی شامل تھے نے اسے ڈی ایس پی پر جرح کرنے کی اجازت دے دی کہ ایک آدمی جسے چار مرتبہ سزائے موت سنائی گئی ہو اس کی حسرت کو پورا کیا جائے۔ جبکہ اس کو مقدمہ کی سماعت کے دوران حاضر بھی نہیں ہونے دیا گیا۔
محمد خان کی تفتیشی افسر پر ہونے والی جرح کو سننے اور دیکھنے کے لیے لوگوں کا مجمع عدالت میں جمع ہو گیا۔
محمد خان درمیانے قد کا مضبوط قد کاٹھ کا حامل شخص تھا۔ خوبصورت بھاری بھرکم چہرہ، سفیدی بہ مائل گھنی مونچھیں اور ذہین و مسحور کردینے والی آنکھیں رکھتا تھا۔ عدالت میں پیش ہونے کے لیے آیا تو قرآن کی حمائل گلے میں ڈالی ہوئی تھی۔ عدالت میں نہایت ادب و احترام اور خوداعتمادی سے آیا اور نہایت اطمینان سے تفتیشی ڈی ایس پی پر جرح کرنے لگا کہ تفتیشی افسر کو مجھ سے ذاتی عناد ہے اور اپنی جرح میں کچھ اور بھی الفاظ بھی کہے بہر حال محمد خان عدالت سے سلام کے بعد اجازت لینے کے بعد یہ کہتا ہوا نکلا کہ میری تقدیر میں جو لکھا ہے وہ ضرور دیکھوں گا لیکن مجھے اطمینان ہے کہ عدالت نے مجھے سنا۔

وفات
----

اس جرح کے بعد ہائی کورٹ نے محمد خان کو دو سزائے موت کی سزا سے بر ی کر دیا جبکہ دو میں سزا برقرار رکھی۔ جو بعد ازاں عمر قید میں بدل دی گئی۔ محمد خان 22 برس کی سزا کاٹنے کے بعد بری ہوا اور 29ستمبر 1995ء کوطبعی موت سے سفر آخرت پر روانہ ہوا۔

حوالہ جات
---------
ستار کی اسلام آباد میں ورکشاپ
**ستار**، کلاسیکی موسیقی کا ایک نامور اور مشہور ترین ساز ہے، جو آج بھی بھارت اور پاکستان میں دلچسپی سے سنا اور بجایا جاتا ہے۔

تاریخ
-----

ستار امیر خسرو کی ایجاد ہے، آپ نے وینا سے ایک تونبہ الگ کر کرے وینا کی تشکیل کی۔

شکل
---

ستار کے کدو کو تونبہ کہتے ہیں اور لمبی کھوکھلی لکڑی کو ڈانڈ کہا جاتا ہے۔ تونبے کی چھت پر ہڈی کے دو پل ہوتے ہیں جو جواریاں کہلاتے ہیں، ان پر سے تاریں گزرتی ہیں۔ ڈانڈ پر لوہے یا پیتل کے قوس سے بنے ہوتے ہیں جنھیں پردے یا سندریاں کہا جاتا ہے۔

تاریں
-----

تاروں کا ایک سرا تونبے کے پیچھے ایک کیل سے بندھا ہوتا ہے اور دوسرا ڈانڈ میں لگی ہوئی کھونٹیوں سے آج کل سدار کے تاروں کی تعداد متعیّن نہیں تاہم عمومآ جارتاریں، دوچکاریاں اور تیرہ طربیں رکھی جاتی ہیں۔ پہلی فولاد کی تار باج کہلاتی ہے، دوسری پیتل کی جوڑی، تیسری فولاد کی پنچم اور جوتھی پیتل کی گندھی ہوئی دوہری تار گرام کہلاتی ہے۔ بعض لوگ گت میں شوخی پیدا کرنے کے لیے جوڑے میں ایک تار کی بجائے دو تاریں رکھتے ہیں۔

حوالہ جات
---------

* کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفحہ 116-117.

|  |  |
| --- | --- |
|  | ویکی ذخائر پر **ستار** سے متعلق سمعی و بصری مواد ملاحظہ کریں۔ |
**مشاہیر اہل علم کی محسن کتابیں** دراصل چند مضامین کا مجموعہ ہے جسے عمران خان ندوی ازہری نے یکجا کر کے اس عنوان سے شائع کیا۔ ان مضامین میں بر صغیر ہند و پاک کے مختلف مشاہیر نے اپنی مطالعاتی زندگی اور محسن کتابوں کا تذکرہ کیا ہے۔ جنوری 1940ء میں جب *ماہنامہ الندوہ*، لکھنؤ کا سہ بارہ اجرا ہوا تو اس کے مدیر ابو الحسن علی ندوی اور عبد السلام قدوائی ندوی نے اس میں "میری محسن کتابیں" کے عنوان سے ایک سلسلۂ مضامین شروع کیا اور ملک کی ممتاز شخصیات سے اس پر مضامین لکھوائے۔

اس کتاب میں مندرجہ ذیل مشاہیر کے مضامین شامل ہیں:

* نواب صدر یار جنگ حبیب الرحمن خاں شروانی
* سید سلیمان ندوی
* عبد الماجد دریابادی
* عبد الباری ندوی
* عبید اللہ سندھی
* مناظر احسن گیلانی
* میاں بشیر احمد (آکسن)
* بدر الدین علوی
* سید طلحہ حسنی
* سعید احمد اکبر آبادی
* پروفیسر سید نواب علی
* اعزاز علی امروہوی
* شاہ حلیم عطا
* عبد العزیز میمن
* عبد السلام ندوی
* خواجہ غلام السیدین
* سید ابو الاعلی مودودی
* ابو الحسن علی حسنی ندوی

کتاب کے مختلف ایڈیشن
--------------------

ان مضامین کا مجموعہ عمران خان ندوی ازہری نے پہلی بار مکتبۂ دار العلوم ندوۃ العلماء لکھنؤ سے 1946ء میں شائع کیا۔ دوسری بار یہ کتاب مجلس نشریات اسلام، کراچی سے 1979ء میں شائع ہوئی۔  

کتاب کا تیسرا ایڈیشن 2004ء میں فیصل احمد بھٹکلی ندوی کی ترتیب جدید اور حواشی کے اضافہ کے ساتھ ادارہ احیاے علم و دعوت، لکھنؤ سے شائع ہوئی۔ اس ایڈیشن میں اصل کتاب کے متن کی تحقیق، احادیث نبویہ اور اشعار کی تخریج و تحقیق، مختلف اقوال اور واقعات کے مصادر، کتاب میں مذکور تمام مشاہیر، اشخاص اور کتب کا مختصر تعارف اور ہر مضمون سے پہلے صاحب مضمون کا تعارف کرایا گیا ہے۔ 
اس ایڈیشن میں اصل کتاب 209 صفحات تک، جبکہ فیصل احمد بھٹکلی ندوی کے حواشی صفحہ 210 سے صفحہ 396 تک محیط ہیں۔

حوالہ جات
---------

1. ↑  مشاہیر اہل علم کی محسن کتابیں، مرتب: محمد عمران خاں ندوی، ترتیب جدید و حواشی: فیصل احمد بھٹکلی ندوی، ادارہ احیاے علم و دعوت، لکھنؤ، 2004ء، صفحہ7۔
2. ↑  مشاہیر اہل علم کی محسن کتابیں، مرتب:عمران خان ندوی ازہری، ترتیب جدید و حواشی: فیصل احمد بھٹکلی ندوی، ادارہ احیاے علم و دعوت، لکھنؤ، 2004ء، صفحہ7-8۔
3. ↑  مشاہیر اہل علم کی محسن کتابیں، مرتب: محمد عمران خاں ندوی، ترتیب جدید و حواشی: فیصل احمد بھٹکلی ندوی، ادارہ احیاے علم و دعوت، لکھنؤ، 2004ء، صفحہ9۔
**مخزن** برطانوی ہند میں لاہور سے شائع ہونے والا ایک علمی و ادبی جریدہ تھا جس کا اجرا اپریل 1901ء میں ہوا۔ اس جریدے کے بانی و مدیر ہندوستان کے معروف قانون دان، مسلمانانِ ہند کے رہنما اور ریاست بہاولپور کے سابق چیف جج سر شیخ عبد القادر تھے۔

شیخ عبد القادر نے اردو زبان و ادب کی داخلی توانائیوں کو ان خطوط پر استوار کرنے کی کوشش کی جن سے خود انگریزی زبان نے ترقی کی تھی۔ وہ اسالیبِ شعر کے علاوہ اصنافِ ادب کو بھی عالمی ادب کے ہم پلہ بنانے کے آرزو مند تھے۔ چنانچہ انہون نے مخزن کے پہلے اداریے میں تقلیدی رویوں کی مذمت کی، تصنع نگاری کے خلاف آواز اٹھائی اور ادبا و شعرا کو فطرت کی زبان میں تخلیق کاری کی دعوت دی۔ مخزن کا ایک مقصد مذہبی اور سیاسی طبقوں سے الگ رہ کر اردو ادب کی خدمت کرنا تھا۔ چنانچہ مخزن نے مروجہ ڈگر سے علاحدہ روش اختیار کی اور جذبے اور تاثر کو ملکوتی زبان میں پیش کیا تو اس عہد کے بیشتر نئے لکھنے والے مخزن کی طرف راغب ہو گئے۔ اس کے پہلے پرچے کی تاریخی حیثیت یہ بھی ہے کہ اس میں علامہ محمد اقبال کی معرکہ آرا نظم ہمالہ شائع ہوئی، مولوی احمد دین کا مضمون **مطالعہ الفاظ**، شیخ عبد القادر کا مقالہ **بناوٹ اورسادگی**، لالہ سری رام کا تاریخی مضمون **دہلی غدر سے پہلے** کے علاوہ مولانا ظفر علی خان، غلام بھیک نیرنگ اور خوشی محمد ناظر کی نظمیں بھی اس پرچے کی زینت بنیں۔

مخزن کا دائرہ بہت وسیع تھا، شیخ عبد القادر کے بلند سماجی رتبے، انگریزی اور اردو کی اعلیٰ تعلیم، خوش ذوقی اور کشادہ نظری نے بھی اس پرچے کی مقبولیت میں اضافہ کیا۔ چنانچہ اس کے قلمی معاونین میں علامہ اقبال، غلام بھیک نیرنگ، مولانا ابو الکلام آزاد، مولانا محمد علی جوہر، یگانہ چنگیزی، حافظ محمود خان شیرانی، الطاف حسین حالی، محمد حسین آزاد، سجاد حیدر یلدرم، آغا حشر کاشمیری، راشد الخیری، چکبست، اکبر الہ آبادی، حسرت موہانی، طالب بنارسی، نادر کاکوروی، شاد عظم آبادی، شوق قدوائی اور متعدد دوسرے اہل قلم شامل تھے۔

مخزن کی ادارت میں شیخ محمد اکرام بطور مدیرِ معاون شامل تھے۔ 1904ء میں شیخ عبد القادر لندن گئے تو مخزن کی ادارت شیخ محمد اکرام نے سنبھال لی، ستمبر 1907ء مخزن شیخ عبد القادر کے ساتھ دہلی منتقل ہو گیا اور ادارت میں ان کا ہاتھ راشد الخیری بٹانے لگے۔ 1909ء میں مخزن واپس لاہور آ گیا، 1910ء میں اسے مولوی غلام رسول نے خرید لیامگر اس کے بعد بھی شیخ عبد القادر کا نام سر ورق پر اعزازی مدیر کے طور پر چھپتا رہا۔ 1917ء میں مولوی غلام رسول فوت ہو گئے تو اس کے معاون مدیر تاجور نجیب آبادی مقرر ہو گئے۔ مخزن کا ایک اور تابندہ دور 1927ء میں شروع ہوا۔ اس دور کے مدیر حفیظ جالندھری اور معاون مدیر ہری چند اختر تھے۔

حوالہ جات
---------

1. ↑  ڈاکٹر انور سدید، **پاکستان میں ادبی رسائل کی تاریخ**، اکادمی ادبیات پاکستان اسلام آباد، جنوری 1992ء، ص 49
2. 1 2 3  ڈاکٹر انور سدید، **پاکستان میں ادبی رسائل کی تاریخ**، اکادمی ادبیات پاکستان اسلام آباد، جنوری 1992ء، ص 50
|  |
| --- |
| Coat of arms of Pakistan |
| بسلسلہ |
| پاکستان کی سابقہ انتظامی اکائیاں |
| اصل صوبے
* بلوچستان
* مشرقی بنگال
* وفاقی دارالحکومت
* شمال مغربی سرحدی صوبہ
* سندھ
* مغربی پنجاب
 |
| نوابی ریاستیں
* امب
* بہاولپور
* چترال
* دیر
* ہنزہ
* قلات
* خیرپور
* خاران
* لسبیلہ
* مکران
* نگر
* پھلر
* سوات
* جندول
 |
| یک اکائی صوبے
* مشرقی پاکستان
* مغربی پاکستان
 |
| دیگر ذیلی تقسیمیں
* گلگت ایجنسی
	+ ماورائے قراقرم علاقہ
 |
| * د
* ب
* ت
 |

**مشرقی بنگال** (East Bengal)
((بنگالی: পূর্ববঙ্গ)‏ *PurbôBônggô*; اردو: مشرقی بنگال *Mašriqī Bangāl*)
بنگلہ دیش کی جدید ریاست کے قیام سے قبل بیسویں صدی کے دو ادوار کے دوران استعمال کیا جانے والا نام تھا۔

پہلی تقسیم، 1905-1912 (برطانوی دور)
-----------------------------------

نام کی پہلی مثال ہندوستان پر برطانوی حکومت کے دوران تھا۔ ہندوستانی علاقوں کے بڑے قطعات پر برطانوی حکمرانی بنگال میں 1757ء میں جنگ پلاسی کے دوران رابرٹ کلائیو کی نواب سراج الدولہ کو شکست دینے کے ساتھ شروع ہوئی۔

1905ء میں لارڈ کرزن (Lord Curzon) ہندوستان کے وائسرائے بنے، ان کی سفارش پر برطانوی پارلیمنٹ نے انتظامی سہولت کے پیش نظر بنگال کو دو حصوں میں تقسیم کرنے کا منصوبہ منظور کر لیا، کیونکہ انگریزوں کے مطابق اتنے بڑے اور وسیع صوبے کا انتظام صحیح طریقے سے چلانا ایک گورنر کے بس کی بات نہ تھی۔ اس تقسیم کے نتیجے میں بنگال کے دو صوبے بن گئے۔

1. مشرقی بنگال (رقبہ : 106،540 مربع میل)
2. مغربی بنگال (رقبہ : 141،580 مربع میل)

دوسری تقسیم، 1947ء - (پاکستان دور)
----------------------------------

بنگال کو تقسیم ہند کی تیاری کے لیے 3 جولائی 1946ء کو دو صوبوں میں تقسیم کیا گیا۔ ہندو اکثریتی مغربی بنگال اور مسلم اکثریت والے مشرقی بنگال کی صورت میں۔ دونوں صوبوں کے اپنے وزیر اعلی تھے۔ اگست 1947ء میں مشرقی بنگال ڈومنین پاکستان کا حصہ بنا جبکہ مغربی بنگال ڈومنین بھارت کا حصہ بن گیا۔

یہ نظام 1971ء تک چلا جب مشرقی پاکستان نے آزادی کا اعلان کیا اور نیا ملک بنگلہ دیش قائم ہوا، تاہم پاکستان نے 22 فروری، 1974ء تک بنگلہ دیش کو تسلیم نہیں کیا۔

حوالہ جات
---------
ربانی کلب :١٩٧٥ء
1936ء میں ماسٹر شیخ حسین ربانی کی سر پرستی میں عبد الشکور کپتان، راملو کپتان، سلارو کپتان، ماسٹرعبدالمتین صاحب محمد مغل، محمد احمد (ماسٹر محمد ظہیر‘ محمد صغیر اور محمد شبیر جو ماسٹر ربانی صاحب کے فرزند) عبد الغنی، ماسٹر محمد عمر خضرائی، قمرالدین کپتان صاحبان نے عبد الرشید صاحب کو صدر اور ماسٹر ربانی صاحب کو سکریٹری منتخب کرکے شہر کامٹی میں ربانی کلب کی بنیاد ڈالی۔ عبد الرشید صاحب کے بعد حاجی عبد المتین صاحب کلب کے تاحیات صدراور ماسٹرمحمد عمر خضرائی سکریٹری منتخب ہوئے۔ ان کے بعد ڈاکٹرمحمدیوسف صاحب اور ماسٹر ظہیرالحسن صاحب کلب کے سکریٹری بنے اور محمد اقبال سعیدی صاحب کلب کے صدر رتھے۔ ٹیم کے نامور کھلاڑیوں میں محمد خورشید، مشتاق احمد کپتان، محمد علی، محمد ابراہیم پہلوان،محمد نظیر پگاڑو ‘ مختار انصاری ‘ محمد یوسف ‘ بال کرشنا ‘نرسیا کوتپلی وار ‘ صلاح الدین ‘ الحاج عبد المتین ( کوچ اور مینیجر محمڈن کلب )شامل ہیں۔

ماسٹر شیخ حسین ربانی
ربانی کلب کے مشتاق احمد کپتان عالمی اور کل ہند شہرت کے کھلاڑی تھے جنھوں نے 10 سال تک محمڈن اسپورٹنگ کلب کی کپتانی کی اور ایک سال ایسٹ بنگال کلب کی کپتانی کی۔ اور یہ صدر جمہوریہ ہند ایوارڈ یافتہ تھے۔ 1956ء میں انڈیا ٹیم کی رہنمائی کی۔ اور جبل پور میں منعقدہ نمائشی میچ میں روس کے خلاف ایک گول بھی کیا تھا۔ اسی میچ میں نظیر پگا ڑو انڈیا ٹیم کے گول کیپر تھے۔ فی الحال ربانی کلب کے صدرُ سریش بھو یر صاحب ورکنگ صدر الحاج محمود الحسن صاحب ‘ نائب صدر عبد ا لغفار انصاری ‘ سکریٹری عبد الستار انصاری ‘ جوائنٹ سکریٹری محفوظ اختر (اے جی) ‘ تمیزالدین فیضی ‘ سلیم الظفر اور خزانچی اشرف ناگانی ہیں۔ اور کوچ عشرت کمال انصاری ‘ ناصر انصاری( DSA سینٹرل ریلوے )ہیں۔ ربانی کلب ناگپور ڈسٹرک فٹبال اسو سی ایشن کے لیگ میں ایلائٹ گروپ میں کھیل رہی ہے۔

تصغیر: ربانی فٹ بال کلب کامٹی (1941ء)
**سَحر**:عربی زبان میں طلوع شمس سے کچھ پہلے کا وقت سحر کہلاتا ہے اس کی جمع اسحار

سَحَر کے معنی
-------------

* فجر، بھور ،صبح دم
* سحر کے لفظی معنیٰ چھپی ہوئی چیز کے ہیں۔ صبح صادق کو اسی لیے سحر کہتے ہیں کہ وہ رات کے اندھیرے میں کچھ روپوش ہوتی ہے۔ جادو بھی چھپا ہوا عمل ہوتا ہے اس لیے اس لفظ کا مصدر بھی یہی ہے۔
* عوام میں اس لفظ کا غلط تلفظ س اور ح پر زیر کے ساتھ رائج ہے۔

امام راغب اصفہانی
-----------------

سحرصبح اصل میں تو اس کے معنی آخر شب کی تاریکی کے ہیں جو دن کی ابتدائی روشنی میں مخلوط ہو۔ پھر اس وقت کا نام ہی سحر رکھ دیا گیا ہے۔ مسحر اس آدمی کو کہتے ہیں جو سحری کے وقت گھر سے نکلا ہو اور السحور اس کھانے کو کہتے ہیں جو بوقت سحر تناول کیا جائے اور تسحر کے معنی سحور کرنے کے ہیں۔

مفہوم سحر
---------

سحر کے مفہوم کا و اضح کرنے کے لیے وہ وقت جب رات کا چھٹا حصہ باقی رہ جائے ،اخیر رات کا وقت، تاروں کی چھاؤں، چار گھڑی کا تڑکا،نور کا تڑکا استعمال کیا جاتا ہے

دیگر استعمالات
--------------

اِستحر (مرغ کا سویرے بانگ دینا 0 صبح ہونا) ،سُحرَہ (صبح کاذب)،سحر الاعلیٰ (صبح کاذب) ،سحر الآخر (صبح صادق)، سحری - جمع سحور (طلوع آفتاب سے پہلے کا کھانا رمضان مبارک میں)

قرآن میں ذکر
------------

سحر ایک بار اور اس کی جمع اسحار دو بار قرآن حکیم میں وارد ہوئی ہے۔

* إِنَّا أَرْسَلْنَا عَلَيْهِمْ حَاصِبًا إِلَّا آلَ لُوطٍ نَّجَّيْنَاهُم بِسَحَرٍ
* الصَّابِرِينَ وَالصَّادِقِينَ وَالْقَانِتِينَ وَالْمُنفِقِينَ وَالْمُسْتَغْفِرِينَ بِالأَسْحَارِ
* وَبِالْأَسْحَارِ هُمْ يَسْتَغْفِرُونَ

حوالہ جات
---------

1. ↑  مفردات القرآن امام راغب اصفہانی
2. ↑   فرہنگ آصفیہ
3. ↑  فواد عبد الباقی معجم المفہرس
|  |
| --- |
| **مثلث** |
| مجمع النجوم مثلث بڑی تصویر کے لیے کلک کریں |
|   |
| **عربی نام:** | **المثلث**  |
| **انگریزی نام:** | Triangulum |
| **خاندان:** | حامل راس الغول |
| **آسمان میں مقام:** | آسمانِ شمال اول |
| **رقبہ:** | 131.847 ۔ (78 واں) |
| **فی صد رقبہ :** | آسمان کا 0.32 فی صد |
| **مطلع مستقیم:** | 2 گھنٹے 11.07 منٹ |
| **میل:** | 31 ڈگری 28.56 منٹ شمال |
| **سیاروں والے ستارے :** |    کوئی نہیں |
| **چمکدار ستارے:** |    کوئی نہیں |
| **قریبی مجمع النجوم:** | زن پابند سلاسل، حوت، حمل اور حامل راس الغول |
|   |

  


**مثلث** (عربی: **المثلث**  - انگریزی: Triangulum) ایک مجمع النجوم کا نام ہے۔ اس کو خاندان مجمع النجوم حامل راس الغول میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ شمال اول میں کیا جا سکتا ہے۔ اس مجمع النجوم کا رقبہ 131.847 مربع ڈگری ہے۔ جو کل آسمان کا 0.32 فی صد بنتا ہے۔مطلع مستقیم 02 گھنٹے 11.07 منٹ ہے۔ اور میل 31 ڈگری 28.56 منٹ شمال ہے۔

قریبی مجمع النجوم
-----------------

اس کے اردگرد زن پابند سلاسل، حوت، حمل اور حامل راس الغول واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
**مغربی اڈیشا مجاہدین آزادی یادگار ہال اور میوزیم** (انگریزی: The Western Odisha Freedom Fighters Memorial Hall and Museum) بھارت کا ایک ایسا عجائب خانہ جو ریاست اڈیشا میں برطانوی ہند کے مجاہدین آزادی کے نام معنون ہے اور ان کے گراں قدر تعاون کو ملک کے عوام کے رو بہ رو لانے کی کوشش کرتا ہے۔

محل وقوع
--------

یہ عجائب خانہ ریاست اڈیشا کے سمبلپور ضلع کے گوری شنکر ساہنی پارک میں واقع ہے۔ اس عجائب خانہ کی کشادگی 2016ء میں عمل آئی۔ اس کی تعمیر کے آخری مرحلے میں 70 لاکھ روپیے صرف ہوئے۔

یہ عجائب خانہ رنگ روڈ کے اطراف بنایا گیا ہے۔ اس کے بنانے کا کل خرچ 1.05 روپیے رہا ہے۔

عمارت میں دیکھنے لائق اشیاء
---------------------------

اس عمارت کا دورہ کرنے والا کوئی بھی شخص سب سے پہلے ایک 20 فیٹ اونچا ستون دیکھ سکتا ہے۔ یہ ستون تحریک آزادی ہند میں اپنی جان کی قربانی دینے والے شہداء کو خراج عقیدت پیش کرتا ہے۔ اصل عمارت دو منزلوں پر مشتمل ہے۔ عمارت کی تعمیر اڈیشا کی ریاست میں واقع پبلک ورکس ڈپارٹمنٹ کی جانب سے انجام پائی ہے۔ اس عمارت کے اندر تزئین نو کا خاص خیال رکھا گیا ہے۔ اس عجائب خانے میں مجاہدین آزادی کی جانب سے استعمال کردہ اشیا عوام کے آگے دکھائی جا رہی ہیں۔

علاقے کا پس منظر
----------------

مزید دیکھیں: سریندر سائی

سمبلپور ضلع سریندر سائی کا مقام پیدائش ہے جس نے برطانوی ایسٹ انڈیا کمپنی کے خلاف لڑتے ہوئے اپنی جان کی قربانی دی تھی۔ سریندر سائی اور ان کے ساتھی مادھو سنگھ، کُنال سنگھ، کُنجل سنگھ، آئری سنگھ، بَیری سنگھ، اُدانت سنگھ، اُجل سائی، کاگیشور داؤ، سالے گرام بریہا، گوویند سنگھ، پہاڑ سنگھ، رجی سنگھ گھسیا، کمل سنگھ، ہٹی سنگھ، سالک رام بریہا، لوک ناتھ پانڈا/ گڑتیا، مرتیونجے پانی گرہی، جگ بندھو ہوٹا، پدم ناوے گرو، تری لوچن پانی گرہی اور کئی دوسروں نے برطانیویوں کی مزاحمت کی اور کامیابی سے مغربی اڈیشا کے علاقے کو ایک عرصے تک برطانوی حکمرانی سے بچائے رکھا۔ ان میں سے زیادہ تر آزادی کے لیے عام معلومات کے بغیر ہی اپنی جان کھو بیٹھے تھے۔ کئی کو انگریزوں نے پھانسی بھی دی؛ کچھ لوگ سزائے کالا پانی کے دوران اپنی جان کھو چکے تھے۔ سریندر سائی اسیرگڑھ قید میں 23 مئی 1884ء کو گزر گئے تھے۔ یہ عجائب خانہ ان ہی مجاہدین آزادی کی یاد میں تعمیر کیا گیا ہے۔

حوالہ جات
---------

1. 1 2 3
2. ↑
3. ↑  Sahu، N. K. (1985). *Veer Surendra Sai* (بزبان انگریزی). Dept. of Culture, Govt. of Orissa. 26 دسمبر 2018 میں اصل سے آرکائیو شدہ. اخذ شدہ بتاریخ 24 مئی 2018.  الوسيط `|url-status=` تم تجاهله (معاونت)
4. ↑  "Associates of Veer Surendra Sai" (PDF). Orissa Govt. 10 اپریل 2009 میں اصل (PDF) سے آرکائیو شدہ. اخذ شدہ بتاریخ 24 مئی 2018.  الوسيط `|url-status=` تم تجاهله (معاونت)
**استاذ القراء محمد یحییٰ بن نور اللہ بلوچ رسول نگری** (متوفی: 31 مئی 2020ء) پاکستان کے مشہور قاری قرآن اور مدرس تھے، علم تجوید اور علم قرآت میں شہرت تھی۔ امامِ حرم سعود الشریم کے استاذ بھی ہیں۔

سوانح
-----

انھوں نے قرات و تجوید کی تعلیم اظہار احمد تھانوی سے حاصل کی، پھر سنہ 1970ء میں ساہیوال میں "جامعہ عزیزیہ" میں بطور مدرس مقرر ہو گئے، وہاں تقریباً پچاس سال تک قرات و تجوید کا درس دیا، امام حرم مکی سعود الشریم کے بھی استاذ ہیں، انھیں "بابائے قراءت" کا لقب دیا گیا تھا۔

ذاتی زندگی
----------

ان کے صاحبزادے "قاری اظہار احمد بلوچ" ساہیوال ضلع کی جمعیت اہل حدیث کے ناظم اعلیٰ ہیں۔ ان کے بھائی "قاری حفیظ اللہ بلوچ" ضلع اوکاڑہ میں پاکستان تحریک انصاف کے لیڈر ہیں۔ اسی طرح صحافی "عبد الباسط بلوچ" کے سسر بھی تھے۔

وفات
----

یحییٰ رسول نگری کی وفات 31 مئی سنہ 2020ء کو ہوئی، وفات کے وقت ان کی عمر تقریباً 75 سال تھی۔

حوالہ جات
---------

1. 1 2 3  "پاکستان میں تجوید وقرات کا سورج غروب، امام کعبہ الشیخ سعود الشریم کے استاد انتقال کر گئے". *روزنامہ پاکستان*. 31 مئی 2020. 02 جون 2020 میں اصل سے آرکائیو شدہ.  الوسيط `|مسار أرشيف=` تم تجاهله (معاونت); الوسيط `|عنوان=` تم تجاهله (معاونت); الوسيط `|تاريخ=` تم تجاهله (معاونت); الوسيط `|مسار=` تم تجاهله (معاونت); الوسيط `|تاريخ أرشيف=` تم تجاهله (معاونت); الوسيط `|موقع=` تم تجاهله (معاونت); تحقق من التاريخ في: `|date=` (معاونت)
**موہنی آٹم** ((ملیالم: മോഹിനിയാട്ടം)‏) آٹھ ہندوستانی کلاسیکی رقص میں سے ایک ہے جو کیرل میں شروع ہوا اور وہیں مشہور رہا۔ موہنی آٹم کیرل کا کلاسیکی سولو رقص ہے جو کتھاکلی کے نسوانی پہلو لاسیہ اور ٹانڈو پر مبنی ہوتا ہے۔ یہ رقص دھیمی رفتار کے ساتھ آہستہ آہستہ پر جوش انجام کی طرف بڑھتا ہے۔ اس رقص کے ذریعہ دیوتاؤں کی فتح کو اساطیری انداز میں پیش کیا جاتا ہے۔ روایتی طور پر اس میں عورتیں ہی فن کا مظاہرہ کرتی ہیں۔ وشنو نے موہنی کی صورت اختیار کی تھی اور چوں کہ موہنی عورت کے حسن و جمال کی علامت ہے۔ اس لیے اس میں رومانوی فضاؤں کا غلبہ ہوتا ہے۔ کیرل کا یہ عوامی رقص اپنی رومانوی عناصر اور نسوانی تاثرات کی فن کارانہ اظہار کی وجہ سے ہی مقبول و معروف ہے۔ اس کی آہنگ و دھمک میں نرمی اور گداز ہے۔ ہاتھوں کے معنی خیز حرکت وعمل، آنکھوں کے معنوی تاثرات اور نگہ و ابرو کے تہ دار اشارے، عورت کے خوبصورت وجود اور لذت آمیز جسم اس رقص کو پُر کشش بناتے ہیں۔ شاعر و موسیقار دونوں نے اپنے تخلیقی ہنر سے اس رقص کو عروج و کمال عطا کیا ہے۔ نغمہ و آہنگ کی دھمک ناظرین کو اپنی گرفت میں لے لیتا ہے۔

حوالہ جات
---------

1. ↑  James G. Lochtefeld (2002). *The Illustrated Encyclopedia of Hinduism: A-M*. The Rosen Publishing Group. صفحہ 359. ISBN 978-0-8239-3179-8.
2. ↑  Peter J. Claus؛ Sarah Diamond؛ Margaret Ann Mills (2003). *South Asian Folklore: An Encyclopedia*. Routledge. صفحات 332–333. ISBN 978-0-415-93919-5.
3. ↑  James B. Robinson (2009). *Hinduism*. Infobase Publishing. صفحات 103–105. ISBN 978-1-4381-0641-0.
4. ↑  James G. Lochtefeld (2002). *The Illustrated Encyclopedia of Hinduism: A-M*. The Rosen Publishing Group. صفحہ 433. ISBN 978-0-8239-3179-8.
5. ↑  Mohini Attam, Encyclopædia Britannica (2016)
لیفٹنٹ جنرل (ریٹائرڈ) مظفرحسین عثمانی پاک فوج کے ایک باصلاحیت افسر تھے جو کراچی کے کور کمانڈر اور ڈپٹی چیف آف آرمی اسٹاف کے عہدوں پر فا‎ئز رہے۔ 12 اکتوبر 1999 کی فوجی بغاوت میں آپ نے کلیدی کردار ادا کیا تھا۔

ابتدائی زندگی
-------------

آپ 1944 میں مراد آباد، بھارت میں ایک سنّی متوسط گھرانے میں پیدا ہوئے۔ آپ مفتی تقی عثمانی کے عزیز تھے۔ آپ کے خاندان نے 1947 میں پاکستان ہجرت کی۔

پیشہ ورانہ زندگی
----------------

1966 میں آپ نے پی ایم اے 36 میں کامیاب ہوکر پاک فوج کی فرنٹیرفورس رجمنٹ میں آرمڈ بٹالین میں شمولیت اختیار کی۔ آپ نے کمانڈ اینڈ اسٹاف کالج کوئٹہ سے گریجویشن کیا اس کے علاوہ رائل کالج آف ڈیفینس برطانیہ سے تعلیم حاصل کی۔
کچھ عرصہ آپ سعودی عرب میں بھی تعینات رہے
آپ کے لیفٹیٹنٹ جنرل کے عہدے پر ترقی پانے کے بعد پاک فوج کی دو کورز (کراچی اور بھاولپور) آپ کے زیرکمان رہیں۔ بعد میں آپ کو ڈپٹی چیف آف آرمی اسٹاف بنادیا گيا جس سے آپ 2002 میں ریٹائرڈ ہوئے۔

اسلامی پس منظر
--------------

آپ راسخ العقیدہ مسلمان تھے اسلامی شعار کا احترام آپ کا خاصہ رہا۔ آپ پاک فوج کے ان اعلی ترین افسران میں شامل رہے جو تبلیغی جماعت سے وابستہ ہیں۔

وفات
----

یکم اکتوبر 2020ء کو کراچی کے علاقہ دو دریا ڈیفینس میں ایک کار سے آپ کی لاش ملی،آپ کے جسد خاکی کو پی این ایس شفاء منتقل کیا گیا جہاں ڈاکٹرز نے آپ کی موت کی تصدیق کردی،آپ کی نماز جنازہ پی این ایس شفاء میں ادا کی گئی اور آپ کو کالا پل کے قریب فوجی قبرستان میں سپرد خاک گیا ، آپ نے سوگواران میں ایک صاحبزادی چھوڑی ہیں.
**مسند شہاب** (عربی: مسند الشهاب) حدیث نبوی میں قاضی ابو عبد اللہ قضاعی کی تالیف ہے۔

اصل کتاب
--------

اصل کتاب کا نام پہلے مصنف نے "کتاب الشہاب" رکھا تھا، مقدمہ میں بیان کرتے ہیں: «میں نے اس کتاب میں ایک ہزار حدیثوں کے متن کو جمع کیا ہے، جو وصایا، آداب، مواعظ اور امثال پر مشتمل ہیں۔ میں اس کتاب میں سندوں کو نہیں لکھا ہے۔ پھر میں اس میں دو سو احادیث کا اور اضافہ کر دیا اس طرح اس میں بارہ سو احادیث جمع ہو گئیں۔ اس کتاب کے خاتمہ پر میں نے نبی علیہ السلام سے منقول دعاؤں کو جمع کیا ہے۔ اور میں نے اس تمام احادیث کی سندوں کو الگ سے ایک کتاب میں بیان کیا ہے»۔ اس آخری جملہ سے مسند کا اشارہ ملتا ہے اور یہ معلوم ہوتا ہے کہ اس کتاب میں مصنف نے سندوں کو نہیں لکھا تھا، پھر سندوں کو الگ سے جمع کیا، اسی کتاب کا نام "مسند شہاب" ہے۔

یہ کتاب ضعیف اور موضوع روایات سے بھری ہوئی ہے، حتی کہ حسن بن محمد صغانی نے اس پر "الدر الملتقط فی بیان الغلط" نامی کتاب لکھ کر اس کی خامیوں کو ظاہر کیا ہے۔ لہذا اس کی سندوں پر خاص نظر رکھنی چاہیے، خصوصا وہ احادیث جن کی اسناد کا مدار ابو محمد عبد الرحمن بن عمر تجیبی المعروف بہ ابن نحاس پر ہے، جنھیں صفار یا بزار بھی کہا جاتا ہے۔

احادیث کی تعداد
---------------

اس کتاب میں احادیث کی کل تعداد 1371 احادیث ہیں۔

حوالہ جات
---------

1. ↑  القول في كتاب مسند الشهاب مركز الفتوى إسلام ويب آرکائیو شدہ 2015-12-22 بذریعہ وے بیک مشین
2. ↑  مسند الشهاب مكتبة النيل والفرات آرکائیو شدہ 2015-12-22 بذریعہ وے بیک مشین
**ریلوے جنرل ہسپتال راولپنڈی** کا ایک جدید ترین PMC تصدیق شدہ انتہائی نگہداشت کا ہسپتال ہے۔ ریلوے جنرل ہسپتال ویسٹریج میں واقع ہے جو راولپنڈی شہر کا ایک گنجان آباد علاقہ ہے۔ یہ ہسپتال راولپنڈی ریلوے اسٹیشن سے تھوڑی دوری پر واقع ہے۔ پاکستان ریلویز کے حاضر سروس ملازمین اور ریٹائرڈ ملازمین کے لیے اس ہسپتال میں مفت علاج کیا جاتا ہے۔

سہولیات
-------

ریلوے جنرل ہسپتال میں خدمات اور علاج کی ایک وسیع رینج دستیاب ہے۔ بنیادی تشخیص، ہنگامی اور لیبارٹری خدمات کے علاوہ، ریلوے جنرل ہسپتال درج ذیل سہولیات کے لیے پہچانا جاتا ہے:

* فزیو تھراپی اور بحالی کا شعبہ
* غذائی خدمات
* قوت گویائی کا علاج
* فزیوتھراپی
* مریض کے ریکارڈ کا انتظام
* ایمبولینس خدمات
* آفات کی روک تھام
* درد کے انتظام
* لیبر رومز
* نوزائیدہ آئی سی یو

ہسپتال میں او پی ڈی سروسز
-------------------------

* دوائی
* سرجری
* گائناکالوجی
* اطفال
* آرتھوپیڈک
* Otolaryngology (ENT)
* امراض چشم (آنکھ)
* دندان سازی
* ڈرمیٹولوجی
* ذیابیطس کلینک
* درد کے انتظام کا کلینک
* بحالی مرکز
* نفسیات

ہسپتال میں آئی پی ڈی سروسز
--------------------------

* میڈیکل اور الائیڈ
* سرجیکل اور الائیڈ
* پرسوتی اور گائناکالوجی
* اطفال
* آرتھوپیڈک
* آنکھ
* ENT

زمرہ جات
--------
**سادھو سندر سنگھ** 3 ستمبر 1889ء کو رامپور کاتیانا لدھیانہ (ہندوستانی پنجاب) میں ایک سکھ گھرانے میں پیدا ہوا۔ سادھو سندر کے والد کا نام شیر سنگھ تھا۔ ابتدائی تعلیم امریکن پریسبیٹیرین پرائمری اسکول سے حاصل کی۔ سادھو سندر ایامِ نوجوانی میں کافی جوش و جذبہ سے سرچار تھا زمانہ طالب علمی میں وہ اہلِ مسیحیت کا سخت مخالف تھا اس سے منسوب ایک واقعے کا خلاصہ یہ بھی ہے کہ اس نے ایامِ مخالفت میں ایک انجیل کا نسخہ بھی نظر آتش کیا تھا۔ اس کا لگاؤ اس کی والدہ سے بانسبت والد سے زیادہ تھا۔ والد کے انتقال کے بعد سے وہ ایک مختلف شخص بن گیا۔ اس نے یسوع مسیح کا دیدار کرنے کا دعویٰ کیا تھا اور اس کی گواہی کچھ یوں ہے کہ وہ سنہ 1903ء میں تیرہ سال کی عمر میں اس کو یسوع مسیح نے اس وقت دیدار بخشا جب وہ ریل کی پٹری پر خودکشی کرنے کی غرض سے جا رہا تھا اپنی کتاب میں وہ لکھتا ہے کہ اس نے مسیح کو کہتے سنا **کب تک تو میرا انکار کرے گا** اور وہ لکھتا ہے کہ "اس ہی فقرے نے اس کی زندگی کو تبدیل کر دیا اس روز اس نے جانا کہ زندہ اور برحق وہی ہے جس کا وہ ایک عرصے سے انکار کرتا آیا تھا۔" سادھو اس کے بعد مسیحیت کا مبلغ بن گیا سادھو سندر سنگھ نے نہ صرف پاک و ہند میں کام کیا بلکہ دنیا کے دیگر کئی ممالک جیسے چین، ملیشیا، جاپان، یورپ، آسٹریلیا اور اسرائیل میں بھی مسیحیت کی تبلیغ کا کام کیا۔ اس کا بپتسمہ سنہ 1905ء میں اس کے سولہویں جنم دن پر شملا، ہندوستان کے پریسبیٹیرین کلیسیا میں ہوا جہاں اس کو بحیثیت مشنری کام کرنے کی پیشکش کی گئی جس سے اس نے معذرت کر لی۔ اس نے بطور سادھو ہندوستان کے سادہ لوح لوگوں میں انجیل کی منادی کی بعد ازاں وہ سنہ 1908ء میں تبت میں مسیحیت کی تبلیغ چلا گیا، تبت سے واپسی کے بعد اس نے 1912ء سے 1917ء تک شمالی ہندوستان اور ہمالیہ کے دامن میں مقیم بدھ مت کے پیروکاروں میں رہ کر تبلیغ کی۔ 1918ء سے 1922ء تک اقوامِ عالم میں جا کر مسیحیت کی تبلغ کی۔ 1923ء کے بعد سادھو سندر سنگھ نے کتابت کے سلسلہ کا آغاز کیا اس کی کئی کتب مسیحی نادر لائبریریوں کا حصہ ہیں اس کی کتب ناصرف اردو بلکہ ہندی اور انگریزی میں بھی موجود ہیں۔ اس نے 1929ء میں دوبارہ تبت کا سفر دوبارہ شروع کیا جو اس کا آخری سفر رہا۔

حوالہ جات
---------

1. 1 2   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
2. 1 2  ایس این اے سی آرک آئی ڈی:  — بنام: Sadhu Sundar Singh — اخذ شدہ بتاریخ: 9 اکتوبر 2017
3. ↑  جی این ڈی آئی ڈی:  — اخذ شدہ بتاریخ: 15 اکتوبر 2015 — اجازت نامہ: CC0
4. ↑  او ایل آئی ڈی:  — بنام: Sundar Singh — اخذ شدہ بتاریخ: 9 اکتوبر 2017 — مصنف: آرون سوارٹز
5. ↑  ایف اے ایس ٹی - آئی ڈی:  — بنام: Sundar Singh — اخذ شدہ بتاریخ: 9 اکتوبر 2017
6. ↑  بنام: Sundar Singh — ایس ای ایل آئی بی آر:  — اخذ شدہ بتاریخ: 9 اکتوبر 2017
7. ↑  Hymnary author ID:  — بنام: Sundar Singh — اخذ شدہ بتاریخ: 9 اکتوبر 2017
8. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
9. ↑  Phyllis Thompson. *Sadhu Sundar Singh: A Biography of the Remarkable Indian Disciple of Jesus Christ*. Armour Publishing Pte Ltd, 2005. ISBN 981413855X. 25 دسمبر 2018 میں اصل سے آرکائیو شدہ. اخذ شدہ بتاریخ 02 جنوری 2018.  الوسيط `|url-status=` تم تجاهله (معاونت)
**محمد یوسف دہلوی** (4 ستمبر، 1894ء تا 11 مارچ ،1977ء) خط نستعلیق کے معروف خطاط اور دہلوی طرز نستعلیق کے موجد تھے۔ محمد یوسف کی پیدائش دہلی میں ہوئی، لیکن تقسیم ہند کے بعد وہ پاکستان منتقل ہو گئے اور کراچی میں سکونت اختیار کی۔ ان کا آبائی علاقہ جنڈیالہ ڈھاب والا نزد وزیر آباد ہے، ان کے والد منشی محمد الدین جنڈیالوی اپنے زمانے کے معروف خطاط تھے۔ انھوں نے 1932ء میں غلاف کعبہ کی خطاطی کی تھی۔

خطاطی
-----

یوسف دہلوی نے عہد شاہجہانی کے مشہور خطاط عبد الرشید دیلمی کے فن خطاطی کا دقت نظر سے مطالعہ کیا اور اپنی اجتہادی صلاحیتوں کو کام میں لاکر ایک نئی اور خوب صورت روش ایجاد کی، جسے دہلوی طرز نستعلیق کہا جاتا ہے۔ دہلی کی بہت سی عمارتوں میں یوسف کی خطاطی کے نمونے کندہ ہیں۔ انھوں نے خط نستعلیق میں جدید روش اختیار کرکے حروف کے قدیم پیمانوں میں خوبصورتی پیدا کی۔ ان کی اس طرز جدید کو مقبولیت حاصل ہوئی۔ تقسیم ہند کے بعد وہ پاکستان ہجرت کر گئے۔ پاکستان میں بھی انھوں نے بہت سے کا رہائے نمایاں انجام دیے اور خاصی مقبولیت حاصل کی۔
قیام پاکستان کے بعد انھوں نے وزیر اعظم لیاقت علی خان کے اصرار اور ڈاکٹر ذاکر حسین کی کوششوں سے پاکستان کے کرنسی نوٹوں پر خطاطی کی اور پاکستان کے سکوں پر حکومت پاکستان کے خوب صورت طغریٰ کی تخلیق اور خطاطی کا کام سر انجام دیا۔ ریڈیو پاکستان کے مونوگرام پر قرآنی آیت قُولُوا للناس حُسناً کی خطاطی بھی ان کا کام ہے۔

وفات
----

محمد یوسف دہلوی نے کراچی میں ایک ٹریفک حادثے میں 11 مارچ 1977ء کو بعمر 83 برس وفات پائی،

حوالہ جات
---------

1. ↑   خطاطی اور خوش نویسی
2. ↑   محمد یوسف دہلوی، نامور پاکستانی خطاط
|  |
| --- |
| **ماہی طیار** |
| مجمع النجوم ماہی طیار بڑی تصویر کے لیے کلک کریں |
|   |
| **عربی نام:** | **السمكة الطائرة**  |
| **انگریزی نام:** | Volans |
| **خاندان:** | طیار |
| **آسمان میں مقام:** | آسمانِ جنوب دوم |
| **رقبہ:** | 141.354 ۔ (76 واں) |
| **فی صد رقبہ :** | آسمان کا 0.34 فی صد |
| **مطلع مستقیم:** | 7 گھنٹے 47.73 منٹ |
| **میل:** | 69 ڈگری 48.07 منٹ جنوب |
| **سیاروں والے ستارے :** |    1 |
| **چمکدار ستارے:** |    کوئی نہیں |
| **قریبی مجمع النجوم:** | قاعدہ، سہ پایہ، ماہی زرین، جبل اور حربا |
|   |

  


**ماہی طیار** (عربی: **السمكة الطائرة**  - انگریزی: Volans) ایک مجمع النجوم کا نام ہے۔ اس کو خاندان مجمع النجوم طیار میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب دوم میں کیا جا سکتا ہے۔ اس مجمع النجوم کا رقبہ 141.354 مربع ڈگری ہے۔ جو کل آسمان کا 0.34 فی صد بنتا ہے۔مطلع مستقیم 07 گھنٹے 47.73 منٹ ہے۔ اور میل 69 ڈگری 48.07 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 1 ہے۔

قریبی مجمع النجوم
-----------------

اس کے اردگرد قاعدہ، سہ پایہ، ماہی زرین، جبل اور حربا واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
کتاب **مختصر الطحاوی** جسے فقہ حنفی کا پہلا متن سمجھا جاتا ہے اور مذہب احناف کا حقیقی سرمایہ کہلاتی ہے

کتاب کا نام
-----------

مختصر الطحاوی کا اصل نام شرح معانی الآثار ہے۔ بعض دفعہ اختصار اور تخفیف کی وجہ سے معانی الآثار بھی استعمال ہوتا ہے۔ آثار سے مراد احادیث نبویہ اور اقوال صحابہ ہیں

مصنف
----

اس کے مصنف ابو جعفر احمد بن محمد بن سلامہ بن عبد الملك بن سلمہ الازدی الحجری المصری المعروف امام ابو جعفرطحاوی (متوفى: 321ھ)ہیں۔
امام طحاوی مسائل میں امام ابو حنیفہ،امام ابو یوسف امام محمد ،امام زفر اور امام حسن بن زیاد کے اقوال کو نقل کرتے ہیں اور پھر اس میں ترجیح دیتے ہیں اور بعض اوقات ان حضرات کی رائے کے مقابلے میں اپنی مستقل رائے نقل کرتے ہیں۔

حدیث اور فقہ کا امتزاج
----------------------

شرح معانی الآثار فن حدیث میں ایک عظیم کتاب ہے۔ اس کتاب میں حدیث فقہ اور اسماء الرجال کے کئی علوم کو بڑی خوبصورتی سے سمو دیا گیا۔
اس جیسا حسین امتزاج کسی اور کتاب میں بہت کم نظر آتا ہے۔

کتاب کا مقصد
------------

اس کتاب کا مقصد امام طحاوی کا احادیث جمع کرنا نہیں بلکہ احناف کی تائیداور یہ ثابت کرنا ہے کہ امام ابوحنیفہ کا مسلک کسی جگہ بھی حدیث کے خلاف نہیں اسی طرح یہ کتاب روایت اور درایت کا حسین امتزاج ہے ان محاسن سے تمام صحاح ستہ کی کتابیں بھی خالی ہیں۔

سبب تالیف
---------

امام طحاوی کہتے ہیں مجھے اہل علم نے فرمائش کی کہ ایسی کتاب تصنیف کروں جس میں احکام کے متعلق احادیث رسول جمع ہوں اور ان تعارض کو دور کروں جو ظاہری طور پر دکھائی دیتے ہیں اور ان میں وہ تاویلات بھی شامل کروں جو کتاب و سنت اجماع اور اقوال صحابہ سے تائید کرتے ہوں۔ منسوخ روایات پر دلائل پیش کروں تاکہ وجہ نسخ ظاہر ہو جائے اور مخالفین کے طعن کا جواب بھی ہو جائے۔

اسلوب کتاب
----------

تمام امہات کتب میں امام طحاوی کا اسلوب مختلف ہے وہ پہلے حدیث بیان کرتے ہیں پھر اس سے استنباط ہونے والے مسائل کا ذکر کرتے ہیں پھر اس کے اختلاف کا ذکر کرتے ہوئے احناف کی دلیل اس حدیث سے دیتے ہیں جو بظاہر اس کی مخالف ہے پھر اس کے متعدد طرق بیان کرتے ہیں۔ پھر احناف کی تقویت کے لیے دونوں حدیثوں کا الگ محل اور تعارض دور کرتے ہیں۔ احناف کے مخالف حدیث کا ضعف یا منسوخ ہونا بیان کرنے کے بعدعموما عقلی دلیل بھی بیان کرتے ہیں۔

حوالہ جات
---------

1. ↑  قاموس الفقہ جلد اول،صفحہ 380،خالد سیف اللہ رحمانی،زمزم پبلشر کراچی2007ء
2. ↑  طحاوی شریف ،جلد 1،صفحہ 12،امام ابو جعفر الطحاوی،حامد اینڈ کمپنی لاہور
 سیر اعلام النبلاء، جلد نمبر11 ص 186
قدیم دور سے ملازمتوں اور پیشوں میں عمومًا مردوں کا غلبہ رہا ہے۔ ان میں یا تو عورتیں عمومًا معدوم رہی ہیں یا پھر ان کا تناسب بے کم رہا ہے۔ تاہم یہ صورت حال جدید دور میں بدل رہی ہے اور **ملازمتوں میں خواتین** (انگریزی: Women in the workforce) ایک زبان زد عام موضوع بن چکا ہے۔ معاشرہ میں گھر ہی تک محدود خواتین اور کثیر الاولاد خواتین کی کمی دیکھی گئی ہے۔ ایسی خواتین کی تعداد میں اضافہ ہو رہا ہے جو مردوں کے شانہ بہ شانہ ہر عملی میدان میں روز گار اور آمدنی کے حصول برابر گھڑے ہیں۔ اس لیے عام طور سے کسی بھی ملازمت کی مخلوعہ جائداد کے لیے کثیر تعداد میں مردوں کے ساتھ ساتھ خواتین بھی درخواست دیتی ہیں اور حسب ضرورت اور امیدواروں کی صلاحیتوں کے مطابق خواتین چنی جاتی ہیں۔ اس کے ساتھ ساتھ کچھ ملازمتوں میں جنسی ترجیحات شامل ہو سکتی ہیں۔ مثلًا، کئی بار کمپنیاں ایسے عہدوں کے لیے مردوں کو ترجیح دیتی ہیں، جن میں سفر کا عنصر بہت زیادہ ہو۔ اسی طرح کئی بار فونوں کے ذریعے لوگوں سے بات کرنے یا کسی جگہ ریسیپشنسٹ کے عہدے کے لیے ترجیح عورتوں کو ہی جاتی ہے۔ مگر کئی ملازمتوں میں عمومًا جنسی تخصیص ہوتی نہیں ہے یا پھر حسب موقع کوئی ادارہ فیصلہ کر سکتا ہے، جیسے کہ محاسب یا اکاؤنٹنٹ کا عہدہ یا کوئی تدریسی اور تربیتی عہدہ۔

مختلف ملکوں کی ملازمتوں میں خواتین
----------------------------------

### پاکستان

2018ء کے اعداد و شمار کے مطابق پاکستان کے مختلف اداروں میں 31 ہزار 281 خواتین افسران ہیں، ایک ہزار 246 مرکزی سیکریٹریٹ میں ملازمت پیشہ ہیں جبکہ 30 ہزار 35 خواتین منسلک محکموں اور ذیلی دفتروں میں موجود ہیں۔ پنجاب میں 73.68 فیصد، سندھ میں 12.76 فیصد، خیبر پختونخوا میں 7.9 فیصد اور بلوچستان میں 1.93 فیصد خواتین برسرملازمت ہیں۔ اسی طرح وفاق کے زیر انتظام قبائلی علاقوں (فاٹا) میں 1.36 فیصد اور گلگت بلتستان میں 0.56 فیصد خواتین کے لیے مخص ہے۔عوامی دفاتر میں جنسی امتیاز سے متعلق عمومی طور پر خواتین کو ملازمت پر نہ رکھنے سے متعلق ایک سوچ غالب ہے کہ خواتین ملازمت جاری نہیں رکھ سکیں گی۔ ملک میں متعدد خواتین افسران (گریڈ 16 اور 17) بطور استاد، ماہر نفسیات اور نرس کے فرائض انجام دے رہی ہیں۔

سعودی عرب
---------

سعودی عرب کی خاتون سیکریٹری وزارت شہری خدمات ہند الزاہد کے 2019ء کے بیان کے مطابق اس سال دوران سرکاری اداروں میں کام کرنے والی سعودی خواتین کا تناسب 40.2 فیصد ہے۔ 2020ء میں اسے 42 فیصد تک پہنچا دیا جائے گا۔ سعودی عرب کے اخبار الوطن کے مطابق سیکریٹری وزارت شہری خدمات کا کہنا تھا کہ سرکاری اداروں کے کلیدی عہدوں پر بھی خواتین کے تقرر کا تناسب بڑھایا جائے گا۔

مزید دیکھیے
-----------

* خواتین کو بااختیار بنانا

حوالہ جات
---------

1. ↑  سرکاری ملازمتوں میں خواتین اور اقلیتوں کی نمایاں کمی
2. ↑  سرکاری ملازمتوں میں خواتین کا تناسب چالیس فیصد
**ریٹا گیلگہر** (انگریزی: Rita Gallagher) (پیدائش یکم ستمبر، 1921ء – 2 فروری 2004ء) امریکی رومانی مصنفین کی بانی رکن تھی۔ وہ رومانی ناولوں کی نانی مانی تحریری معلمہ تھی۔ اس کے علاوہ وہ خود خواتین کی تاریخ پر مبنی تین فکشن ناول 1982ء سے 1986ء کے بیچ لکھ چکی ہیں۔

سوانح حیات
----------

ریٹا گیلگہر یکم ستمبر، 1921ء کو پیدا ہوئی تھی۔ وہ انیس سال کی عمر میں مس مشی گن کا تاچ پہن چکی ہیں۔ 1949ء میں وہ امریکی فضائیہ کے ایک ہواباز سے شادی کر چکی ہیں جو ان کے دوسرے شوہر تھے۔ وہ تین بچوں کی والدہ ہیں، جن میں مصنفہ ریٹا کلے ایسٹراڈا پہلی شادی سے ہیں اور دو لڑکے جیفری اور گریگری دوسری شادی سے ہیں۔ گیلگہر، ان کی مصنفہ دختر اور رومانی ناول نگار پیرس آفٹن بانڈز، سونڈرا اسٹینفرڈ اور پیگی کلیوز نے مل کر امریکی رومانی مصنفین کی بنا ڈالی، جس کی اولین کانفرنس 1981ء میں ووڈلینڈز، ٹیکساس میں ہوئی۔

1982ء سے 1986ء تک وہ تین تاریخی فکشن کے ناولوں کو چھپوا چکی ہیں، جن کے نام اس طرح ہیں: "شیڈوز آن دی وینڈ"، "سیڈوڈ ڈیسٹینی" اور "پیشن اسٹار" ہیں۔ اپنی آگے کی زندگی میں وہ تحریروں کی معلمہ بنی، جس میں ان کے کئی شاگرد مطبوعاتی مصنف بن چکے ہیں۔ اپنی بیٹی کے ساتھ مل کر وہ "رائٹنگ رومانسیز" اور "کین یو رائٹ اے رومانس؟" لکھ چکی ہیں۔گیلگہر کا انتقال 2 فروری، 2004ء کو ہوسٹن میں 82 سال کی عمر میں ہوا۔

مزید دیکھیے
-----------

*

تحریری کام
----------

### سایہ کے نام کے سلسلے (Shadows Series)

1. *شیڈوز آن دی وینڈ*، (1982)
2. *شیڈوڈ ڈیسٹینی*، (1985)

### ناول

* *پیشن اسٹار*، (1986)

### غیر فکشن

* *رائٹنگ رومانسیز* (1997) (بہ شرکت ریٹا کلے ایسٹراڈا)
* *یُو کَین رائٹ رومانس* (1999)(بہ شرکت ریٹا کلے ایسٹراڈا)

حوالہ جات
---------

1. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 63276394
* ایل سی سی این: n96072129
* آئی ایس این آئی: 0000 0000 3181 3291
* BIBSYS: 15004282

 |
منقسم شہر برلن، سرخ حصہ مشرقی برلن ہے
*مشرقی برلن* 1949ء سے 1990ء تک جرمنی کے منقسم شہر برلن کا مشرقی حصہ تھا۔ یہ شہر کے ان حصوں پر مشتمل تھا جو جنگ عظیم دوم کے بعد 1945ء میں سوویت اتحاد کے قبضے میں آئے۔ شہر کے امریکی، برطانوی اور فرانسیسی حصے مغربی برلن کہلاتے تھے جو درحقیقت مغربی جرمنی کا حصہ تھا۔ ایک مقبوضہ شہر کی حیثیت کے باوجود **مشرقی برلن** کو مشرقی جرمنی کا دار الحکومت کہا جاتا تھا۔ 13 اگست 1961ء سے 9 نومبر 1989ء تک مشرقی برلن اور مغربی برلن کے درمیان دیوار برلن قائم رہی۔ مشرقی جرمنی کی حکومت مشرقی برلن کو صرف "برلن" یا "عوامی جمہوریہ جرمنی کا دار الحکومت برلن" کہتی تھی۔

مغربی اتحادیوں (امریکا، برطانیہ اور فرانس) نے مشرقی برلن کا انتظام چلانے کے مشرقی جرمنی کے اختیار کو کبھی بھی باضابطہ طور پر تسلیم نہیں کیا؛ بلکہ باضابطہ طور پر مشرقی برلن پر سوویت اتحاد کا انتظام ہی تسلیم کرتے تھے۔

سوویت اتحاد نے شہر کے دونوں حصوں کے درمیان دیوار برلن تعمیر کی تھی۔ 3 اکتوبر 1990ء کو مشرقی و مغربی جرمنی کے اتحاد مکرر (German reunification) کے نتیجے میں مشرقی برلن کا خاتمہ ہو گیا اور دیوار برلن کا خاتمہ کر دیا گیا۔ اتحاد کے بعد شہر کے دونوں حصے مل کر صرف برلن کہلانے لگے۔

متعلقہ مضامین
-------------

* برلن
* مغربی برلن
* سرد جنگ
* دیوار برلن

نگار خانہ
---------

* 
* 
* 
* 
* 
* 
* 
* 
* 
* 
* 
* 
* 
* 
*
کلارینڈن پریس، آکسفورڈ کا مطبوعہ معجم سلطانی ہند کا سرورق (1931ء)
**معجم سلطانی ہند** (انگریزی: **The Imperial Gazetteer of India**) ہندوستان سے متعلق ایک حوالہ جاتی معجم اور شہروں کی تفصیل کی بابت ایک اطلس ہے۔ اِس کو ہندوستان میں برٹش راج کی ایک مستند ترین کتاب خیال کیا جاتا ہے، جو متحدہ ہندوستان کی ہر نوابی ریاست، ہر شہر، ہر قصبہ سے متعلق معلومات اور تفصیل پر مشتمل ہے۔

مواد
----

برٹش راج کے زمانہ میں ہندوستان کے تمام شہروں، قصبوں کو انگریزی حروفِ تہجی کے اعتبار سے ترتیب دیا گیا ہے۔ کتاب 24 جلدوں پر مشتمل ہے جبکہ پچیسویں جلد اشاریہ ہے۔1908ء، 1909ء اور 1931ء والے مطبوعہ نسخوں میں کتاب کی پہلی چار جلدیں دائرۃ المعارف (انسائیکلوپیڈیا) میں تشکیل دی گئیں تھیں، جن میں ہندوستان کا جغرافیہ، تاریخ، معیشت، ذراعت سے متعلق تفصیل سے لکھا گیا تھا۔ اِن تینوں طباعتی نسخوں (ایڈیشنز) میں شہروں سے متعلق تفصیلات کل 20 جلدوں میں لکھی گئیں۔

اشاعت
-----

معجم سلطانی ہند کا پہلا ایڈیشن ولیم ولسن ہنٹر کی ادارت میں 9 جلدوں میں 1881ء میں شائع ہوا۔ دوسرا ایڈیشن 1885ء سے 1887ء کے وسطی زمانہ میں شائع ہوتا رہا، یہ ایڈیشن 14 جلدوں پر مشتمل تھا۔ 6 فروری 1900ء کو مدیر ولیم ولسن ہنٹر اکا انتقال ہوا تو اِس کی ادارت ہربرٹ ہوپ رزلے، ولیم سٹیوینسن مئیر، رچرڈ برن اور جیمز سدرلینڈ کاٹن نے مشترکہ طور پر انجام دی۔ یہ تیسر ایڈیشن جو مشترکہ کاوشوں کا نتیجہ تھا، 1908ء میں 26 جلدوں میں کلارینڈن پریس، آکسفورڈ سے شائع ہوا۔1931ء میں دوبارہ 26 جلدوں میں چوتھا ایڈیشن شائع ہوا۔

دستیاب شدہ جلدیں
----------------

* *معجم سلطانی ہند* (ایڈیشن طباعت جدید). اوکسفرڈ: کلارینڈن پریس. 1908–1909. 
	+ پہلی جلد
	+ چوتھی جلد
	+ پانچویں جلد: A
	+ چھٹی جلد: A-B
	+ ساتویں جلد: B
	+ آٹھویں جلد: B
	+ نویں جلد: B–C
	+ دسویں جلد:
	+ گیارہویں جلد: C-E
	+ بارہویں جلد: E-G
	+ تیرہویں جلد: G-J
	+ چودہویں جلد: J-K
	+ پندرہویں جلد: K
	+ سولہویں جلد: K-M
	+ سترہویں جلد: M
	+ اٹھارہویں جلد: M-N
	+ انیسویں جلد: N–P
	+ بیسویں جلد: P
	+ اکیسویں جلد: P–S
	+ بائیسویں جلد: S
	+ تئیسویں جلد: S-T
	+ چوبیسویں جلد: T-Z
	+ پچیسویں جلد:اشاریہ

حوالہ جات
---------

بیرونی روابط
------------

|  |
| --- |
| **معجم سلطانی ہند** کے بارے میں مزید جاننے کے لیے ویکیپیڈیا کے ساتھی منصوبے: |
|  | انبارِ مشترکہ ذرائع کامنز سے |

* "دا امپیریل گزیٹر آف انڈیا". ڈیجیٹل جنوبی ایشیا لائبریری، جامعہ شگاگو. 26 دسمبر 2018 میں اصل سے آرکائیو شدہ. اخذ شدہ بتاریخ 22 جون 2017.  الوسيط `|url-status=` تم تجاهله (معاونت)
**سابرمتی مرکزی قید خانہ** (انگریزی: Sabarmati Central Jail)، جسے احمد آباد مرکزی قید خانہ بھی کہا جاتا ہے، احمد آباد شہر، گجرات کا مرکزی قید خانہ ہے۔ یہ سبھاش برج سرکل کے نزدیک واقع ہے۔ اس کی تاسیس 1895ء میں ہوئی تھی۔

1922ء میں مہاتما گاندھی یہاں پر کچھ دنوں کے لیے قید تھے۔

یہ قید خانہ کئی اصلاحی، باز آباد کاری اور قیدیوں کے سماج سے دوبارہ مثبت انداز میں جوڑنے کی کوششوں کا حصہ رہا ہے۔ تعلیمی ادارے جیسے کہ اندرا گاندھی نیشنل اوپن یونیورسٹی اور ڈاکٹر بی آر امبیڈکر اوپن یونیورسٹی قیدیوں کو کئی مراسلتی کورسوں کی سہولت فراہم کر رہے ہیں۔ 

روحانی ادارے جیسے کہ پتنجلی یوگاپیٹھ، آرٹ آف لیوینگ، راماکرشنا مشن، اِسکان، چین مئی مشن، آل ورلڈ گایتری پریوار، آریہ سماج، سوادھیائے پریوار، ایشا یوگا فاؤنڈیشن، برہما کماری، بھارت سیواشرم سنگھ، شریمد راج چندرا مشن، وغیرہ کئی وعظ و نصیحت، سیمینار، ورکشاپ اور الٰہیاتی تربیتی پروگراموں کا اہتمام کرتی ہیں۔

مزید دیکھیے
-----------

* سابرمتی آشرم

حوالہ جات
---------

1. ↑  "18-foot tunnel found in Gujarat's Sabarmati jail, Indian Mujahideen hand suspected behind the escape plan : Gujarat, News - India Today". Indiatoday.intoday.in. 2013-02-11. 25 دسمبر 2018 میں اصل سے آرکائیو شدہ. اخذ شدہ بتاریخ 24 اکتوبر 2016.  الوسيط `|url-status=` تم تجاهله (معاونت)
2. ↑  Swati Bhan, Ahmedabad, DHNS:. "Gandhi cell at Sabarmati jail for renovation". Deccanherald.com. 25 دسمبر 2018 میں اصل سے آرکائیو شدہ. اخذ شدہ بتاریخ 24 اکتوبر 2016.  الوسيط `|url-status=` تم تجاهله (معاونت) صيانة CS1: أسماء متعددة: قائمة المؤلفون (link)
**سفرنامہ نگاری کے انتقادی امکانات** کتاب کے مصنف شبیر ناقد اردو ادب کے قدردان ہونے کے ساتھ ساتھ ادب کے لیے نمایاں خدمات بھی سر انجام دیتے رہتے ہیں۔ اس کتاب کا موضوع تنقید سفر نامہ نگاری ہے۔ کتاب میں تقریباً 24 سفر ناموں کے حوالے سے تنقیدی مضامین شامل کیے گئے ہیں، ہر سفر نامے پر حتی الامکان غیر جانبداری کے ساتھ ساتھ گفتگو کی گئی ہے۔

کسی سفر نامہ کے بنیادی اجزاء اور ترجیحات، افسانے اور کہانی سے یکسر مختلف ہوتے ہیں، اس کتاب کے سفر ناموں کو اسی  تناظر میں پرکھا گیا ہے۔

کتاب کے ناشر اردو سخن ہیں اور اسے پنجاب کے شہر لیہ میں چھاپان گیا ہے۔ کتاب ضخیم نہیں ہے اور  صفحات کی تعداد فقط 116 ہے۔ کتاب میں تعریف اور تنقید میں عمدہ میزان برقرار رکھا گیا ہے جس کی وجہ سے سفرناموں پراولین تنقیدی کتاب کی افادیت بڑھ جاتی ہے۔

سفرناموں میں نصیب اللہ اچکزئی، عزیز علی شیخ، پروفیسر متین الرحمن مرتضیٰ، ڈاکٹر احمد نصیر، ڈاکٹر آصف محمود جان، ہارون عدیم، ڈاکٹر وزیر آغا، علیم شاہد، زیب النساغر شین، ڈاکٹر سید اختر جعفری، سردار عظیم اللہ خان میو، پروفیسر سید ذو الفقار علی زلفی، ریاض احمد ریاض، ڈاکٹر محمد اقبال ہما، طاہرہ اقبال، امجد اسلام امجد، طارق محمود مرزا، شاہ محمد مری، مرزا ابو طالب اصفہانی لندنی، ڈاکٹر محمد وسیع اللہ خان، یوسف سندھی اور شاہدہ لطیف کا منظوم سفرنامہ شامل ہے۔

### ظہور احمد فاتح  کا تبصرہ

ظہور احمد فاتح شبیر ناقد اور ان کی کتاب کے بارے میں  لکھتے ہیں: 

> ’’معروف شاعر و ادیب شبیر ناقد جو میدان تنقید میں اپنا لوہا منوا چکے ہیں ، انھوں نے یہ ضرورت محسوس کرتے ہوئے کہ سفرنامہ نگاری سے جو بے اعتنائی اصحاب تنقید نے روا رکھی ہے، اس کا ازالہ ضرور کرنا چاہیے۔ کتاب ھٰذا میں کم و بیش دو درجن سفرناموں کے حوالے سے تنقیدی مضامین شامل کیے گئے ہیں۔ ان مضامین سے قبل انھوں نے ایک جامع شذرہ لکھا ہے جس میں سفرنامے کی شناخت اور اس کی اہمیت و افادیت پر روشنی ڈالی گئی ہے اور مختلف انتقادی امکانات کو بروئے کار لاتے ہوئے ان کی جانچ پرکھ کی ہے۔‘‘
> 
>

حوالہ جات
---------

1. ↑  سنڈے میگزین ، روزنامہ جنگ، 20 جنوری
2. ↑  بک شیلف، روزنامہ ایکسپریس ، 13 مئی 2018
**مرزا مسرور احمد** (پیدائش 15 ستمبر 1950ء) احمدیہ کے موجودہ رہنما، اور مذہبی طور پر مرزا غلام احمد قادیانی کے پانچویں خلیفہ ہیں, یہ مرزا غلام احمد کے پڑپوتے اور مرزا شریف احمد کے پوتے ہیں۔ والد کا نام مرزا منصور احمد جب کہ والدہ کا نام ناصرہ بیگم تھا۔ آپ اپنے بھائیوں مرزا ادریس احمد اور مرزا مغفور احمد اور بہن امتہ القدوس صاحبہ سے عمر میں چھوٹے ہیں۔

مرزا مسرور احمد کی شادی 31 جنوری 1977 کو امتہ السبوح بیگم کے ساتھ ہوئی۔ ان سے ایک بیٹی اور ایک بیٹا، مرزا وقاص احمد ہیں۔

تعلیم
-----

مرزا مسرور احمد نے تعلیم الاسلام ہائی اسکول ربوہ سے میٹرک کرنے کے بعد تعلیم الاسلام کالج ربوہ سے بی اے کیا۔ 1976ء میں زرعی یونیورسٹی فیصل آباد سے ایم ایس سی کی ڈگری زرعی اقتصادیات میں حاصل کی۔

خدمات
-----

مرزا مسرور احمد نے اپنی زندگی جماعت احمدیہ کے کاموں کے لیے وقف کی اور مختلف شعبہ جات میں خدمات سرانجام دیں۔ آپ کچھ عرصہ جماعت کے سکولوں میں غانا متعین رہے۔ غانا ہی میں پہلی بار گندم اگانے کا کامیاب تجربہ کیا۔ جماعت احمدیہ کی نوجوانوں کی تنظیم خدام الاحمدیہ میں تعلیم کے شعبہ سے بھی وابستہ رہے۔

اسی طرح آپ کو جماعت احمدیہ کی مرکزی تنظیم میں ربوہ کے امیر مقامی اور صدر انجمن احمدیہ میں ناظر اعلیٰ کے طور پر بھی خدمت کا موقع ملا۔

خلافت
-----

جماعت احمدیہ کے چوتھے خلیفہ مرزا طاہر احمد کی وفات کے بعد 22 اپریل 2003ء کو مرزا مسرور احمد جماعت کے بانی مرزا غلام احمد کے پانچویں خلیفہ منتخب ہوئے۔

مصانیف
------

1. عالمی بحران اور امن کی راہ
2. شرائط بیعت اور احمدی کی ذمہ داریاں

حوالہ جات
---------

1. ↑  ربط :    — اخذ شدہ بتاریخ: 3 مئی 2014 — اجازت نامہ: CC0
2. ↑

| * د
* ب
* ت
احمدیہ موضوعات |
| --- |
| نظریات | 
* نبوت
* عیسیٰ
* جہاد
* نظریہ ارتقا

 |
| مرزا غلام احمد | 
* پیشگوئیاں
* دعوے
* تحریریں
* وفات

 |
| کتب | 
* براہین احمدیہ
* اسلامی اصول کی فلاسفی
* مسیح ہندوستان میں
* روحانی خزائن
* تفسیر کبیر

 |
| احمدی خلفاء | 
* حکیم نورالدین
* مرزا بشیر الدین محمود
* مرزا ناصر احمد
* مرزا طاہر احمد
* مرزا مسرور احمد

 |
| تنظیمیں | 
* احمدیہ مسلم جماعت
* اطفال الاحمدیہ
* خدام الاحمدیہ
* انصار اللہ
* ناصرات الاحمدیہ
* لجنہ اماء اللہ
* احمدیہ انجمن اشاعت اسلام لاہور

 |
| متفرق | 
* احمدیوں کی مخالفت اور ان پر تشدد

 |
| 
* زمرہ:احمدیہ
* باب:احمدیہ

 |
**منڈوبیرا** ( /mʌnˈdʌbərə/ *mun-DUB-ər-ə* )  نارتھ برنیٹ ریجن ، کوئنز لینڈ ، آسٹریلیا کا ایک قصبہ اور ایک علاقہ ہے۔ 2016ء کی مردم شماری میں منڈوبیرا کی مجموعی آبادی 1261 افراد پر مشتمل تھی۔ منڈوبیرا خود ساختہ "کوئینز لینڈ کا سائٹرس کیپیٹل" ہے حالانکہ اس کا ہمسایہ (اور حریف) قصبہ گیانڈہ سے اختلاف ہے۔ 

 منڈوبیرا وار میموریل، 2008ء

### تاریخ

گورینگ (جسے گورینگ، گوینگ، گورانگ، کورینگ بھی کہا جاتا ہے) ایک آسٹریلوی مقامی زبان ہے جسے گورینگ گورینگ لوگ بولتے ہیں۔ گورینگ زبان کے علاقے میں بنڈابرگ ، گن اور مریم ویل کے قصبے شامل ہیں جو جنوب کی طرف چلڈرز تک پھیلے ہوئے ہیں، اندرون ملک مونٹو اور ماؤنٹ پیری تک۔  واکا واکا (واکا واکا, ووکا ووکا, واکاوکا) ایک آسٹریلوی مقامی زبان ہے جو برنیٹ دریائے کیچمنٹ میں بولی جاتی ہے۔ واکا واکا زبان کے علاقے میں شمالی اور جنوبی برنیٹ ریجنل کونسل کی مقامی حکومت کی حدود کے اندر زمین کی تزئین شامل ہے، خاص طور پر منڈوببیرا، چیربرگ ، مرگن، کنگرائے ، گینڈہ اور عیدزولڈ کے قصبے ۔

حوالہ جات
---------

1. ↑  *Macquarie Dictionary, Fourth Edition* (2005). Melbourne, The Macquarie Library Pty Ltd. آئی ایس بی این 1-876429-14-3
2. ↑  Google search for "Citrus Capital of Queensland". Accessed 14 October 2006.
3. ↑  "Gureng Gureng". *State Library of Queensland*. 21 January 2020.
4. ↑  سانچہ:Cite SLQ-CC-BY
**سانحۂ ساہیوال** ایک شادی شدہ جوڑے، ان کی نو عمر بیٹی اور ان کے ڈرائیور کے قتل سے متعلّق ہے جو مبیّنہ طور پر پولیس مقابلے میں مارے گئے۔ 19 جنوری 2019ء کو پنجاب پولیس کے محکمہ انسداد دہشت گردی نے پاکستان کے شہر ساہیوال کے قریب ایک شاہراہ پر اس پولیس مقابلے کو انجام دیا۔ ہلاک ہونے والوں کو اشیائے خور و نوش کی ایک دکان کے مالک محمّد خلیل، ان کی زوجہ نبیلہ، ان کی 13 سالہ بیٹی اریبہ اور ان کے دوست ذیشان جاوید کے طور پر شناخت کیا گیا۔ ان کا بیٹا عمیر خلیل گولیاں لگنے سے زخمی ہوا، جبکہ کار کا شیشہ ٹوٹنے کے باعث اس کی بہن منیبہ کا ہاتھ زخمی ہوا اور ان کی بیٹی حدیبہ کو کوئی نقصان نہیں پہنچا۔

ابتدائی پریس ریلیزوں کے مطابق، محکمۂ انسدادِ دہشت گردی نے دعویٰ کیا کہ انٹیلی جنس رپورٹ کی بنیاد پر ایک انسدادِ دہشت گردی آپریشن کیا گیا ہے اور اس چھاپے میں چار افراد کو ان کے اپنے سہولت کاروں نے ہی قتل کیا جبکہ تین دہشت گرد فرار ہونے میں کامیاب ہو گئے۔ تاہم عینی شاہدین کی رپورٹیں اور سانحے میں زندہ بچ جانے والوں کے بیانات محکمہ انسداد دہشت گردی کے موقف کی نفی کرتے ہیں۔

یہ سب جھوٹ ہے۔۔۔۔

حوالہ جات
---------

1. 1 2  "Sahiwal incident: Here is what we know so far". *www.thenews.com.pk* (بزبان انگریزی). اخذ شدہ بتاریخ 20 جنوری 2019.
2. ↑  "Outcry in Pakistan as Couple, Teenage Daughter Killed in 'Staged' Police Encounter". *News18*. اخذ شدہ بتاریخ 20 جنوری 2019.
3. ↑  "Outcry in Pak as couple, teenage daughter killed in police 'encounter'".
4. 1 2  ڈان، Mian Ramzan | Wasim Riaz | (2019-01-19). "Parents, teenage daughter among 4 killed during CTD 'encounter' in Sahiwal; PM seeks report". *DAWN.COM* (بزبان انگریزی). اخذ شدہ بتاریخ 20 جنوری 2019.
5. ↑  "CTD submits report to IG Punjab about Sahiwal raid". *www.thenews.com.pk* (بزبان انگریزی). اخذ شدہ بتاریخ 20 جنوری 2019.